Zsuzsinak 96 perc alatt kell megírnia az iskolai dolgozatot.
A dolgozatírás 13:59-kor kezdődik,
és Zsuzsinak 16 órakor röplabdaedzése van
Mennyi ideje lesz Zsuzsinak a dolgozatírás vége
és a röplabdaedzés kezdete között?
Gondolkodjunk egy kicsit!
Tehát a dolgozat 13:59-kor kezdődik.
Elég furcsa időpontban kezdődik,
de ne foglalkozzunk ezzel.
Rajzolok ide egy számegyenest, és ábrázolom rajta az időt.
Mondjuk, ez a 14 óra,
itt van a 15 óra, ez pedig a 16 óra,
ekkor kezdődik a röplabdaedzés.
Ez a röplabdaedzés,
itt kezdődik, és erre folytatódik.
A dolgozat pedig 13:59-kor kezdődik.
Folytassuk a számegyenest, ez itt a 13 óra.
Tehát a dolgozat 13:59-kor kezdődik, 1 perccel 14 óra előtt.
Tudjuk, hogy 1 órában 60 perc van,
ezért 13:59 egy perccel 14 óra előtt van.
Nem teljesen méretarányos a rajz,
de ez a 13:59.
Szóval 1 perc telik el 14 óráig,
és aztán... – lássuk csak, 96 percig kell eljutnunk.
További 60 perc elteltével 15 óra lesz.
Eddig összesen 61 perc ment el.
Tehát ez 1 perc
– kékkel azt írom, mennyi idő telt el a dolgozat kezdete óta –,
1 perc telik el 14 óráig, 61 perc 15 óráig.
Ha elmennénk egészen 16 óráig, az újabb 60 perc lenne,
az összesen 121 perc lenne,
ami több, mint a dolgozatírásra kapott idő.
Tudjuk, hogy az egész dolgozatra 96 percünk van.
Úgyhogy valahol itt lesz egy pont,
mondjuk ez itt, itt van a 96 perc.
És azt kell kiszámolnunk, hogy mennyi idő marad.
Mekkora ez a távolság?
Vagyis mennyi ez az idő,
mennyi ez az időtartam itt.
Ennek a meghatározásához
ki kell számolnunk, hogy melyik időpontban
telik el 96 perc a dolgozat kezdetétől fogva.
Tehát 15 órakor 61 perc telt el,
és az a kérdés,
hogy még hány perc van a dolgozat végéig.
Kivonjuk a 96-ból a 61-et.
Tehát 15 óra után még van
96 - 61 perc, vagyis 35 perc.
Szóval itt lesz, 15:35-kor.
A kérdés az,
hogy mennyi idő van 15:35 és 16 óra között.
Nos, ismétlem, 1 órában 60 perc van,
a 16 óra tulajdonképpen a 60. perc.
Ha kivonunk 60-ból 35-öt, 25-öt kapunk.
Tehát Zsuzsinak 25 perce marad a dolgozatírás után,
hogy odaérjen a röplabdaedzésre.
Tekintsük át röviden!
Egy perc 13:59 és 14 óra között,
utána újabb 60 perc, ez eddig 61 perc.
Majd újabb 35 perc, és ezzel eltelik a 96 perc.
Ezzel 3:35-hez jutunk,
ami azt jelenti, hogy 25 percünk marad 16 óráig.